ཀྱི་ནང་ནས་རྒྱ་མཚོ་རྣམ་རྒྱལ་དང་རྒྱལ་ཀ་གཉིས་ཀྱིས་ལོ་ཉིས་བརྒྱ་ཉིས་བརྒྱ། ལྷག་མ་
བཅུ་བཞིས་ལོ་བརྒྱ་བརྒྱ་ཆོས་བསྟན་པའི་ལོ་སྟོང་བརྒྱད་བརྒྱ་ནི་ཀླ་ཀློ་གནས་པའི་ཡུན་ཚང་དུ་
ཤེས་ཏེ། གྲངས་བཅུ་བརྒྱད་ཀྱི་བརྒྱ་ཕྲག་གཅིག་བསྒྱུར་བ་ལ་སྟོང་བརྒྱད་བརྒྱ་འབྱུང་ལ། དེ་
དག་ཀླ་ཀློ་གནས་པའི་ཡུན་ཚད་དུ་ཤེས་པའི་ཕྱིར། བསྡུས་རྒྱུད་ལས། དེ་ལ་བཅོ་བརྒྱད་ལོཡི་
བརྒྱ་ཕྲག་བསྒྱུར་ཏེ་བརྒྱ་ཡིས་འཕགས་པའི་ཡུལ་གྱི་མ་ག་ལ་སོགས་པར། །ཀླ་ཀློ་རྣམས་ཀྱིས་
གྲགས་པ་གང་དང་གང་གི་ཡུལ་ཆེན་གྱུར་པ་དེ་རྣམས་བདག་གིས་དྲུངས་ཕྱུང་སྟེ། །ཞེས་སོ། །
དེས་ན་འདིར། སྤྲུལ་པའི་རྒྱལ་པོ་རྣམས་ཀྱིས་ལོ་བརྒྱ་བརྒྱར་ཆོས་སྟོན་པར་གསུང་པ་ནི། གཙོ་
ཆེ་བ་ལ་དགོངས་པ་ཡིན་ཏེ། ཟླ་བ་བཟང་པོས་ལོ་གཉིས་དང༌། རྒྱ་མཚོ་རྣམ་རྒྱལ་དང་། རྒྱལ་
ཀ་གཉིས་ཀྱིས་ལོ་ཉིས་བརྒྱ་ཉིས་བརྒྱ་ལྷག་མ་ཉེར་དགུས་ལོ་བརྒྱ་བརྒྱར་ཆོས་སྟོན་པའི་ཕྱིར།
ལྔ་པ་ནི། རིགས་ལྡན་འཇམ་དཔལ་གྲགས་པ། མཐའ་ཡས་རྣམ་རྒྱལ་གྱི་སྲས་དྲག་པོ་འཁོར་
ཆེན་དུ་གྱུར་ཏེ། ལོ་བརྒྱའི་བར་དུ་ཆོས་སྟོན། ཀླ་ཀློའི་གནས་ཚད་སྟོང་དང་བརྒྱད་བརྒྱ་རྫོགས་
པ་ན། བྱང་ཕྱོགས་ཧོར་གྱི་ཡུལ་དགའ་སྦྱིན་ཞེ་བྱ་བར། ལྷ་མ་ཡིན་གྱི་སྤྲུལ་པ་ཀླ་ཀློའི་རྒྱའ་པོ་
སྟོབས་ཅན་གཅིག་བྱུང་སྟེ། འཛམ་གླིང་ཆུང་ངུ་ལ་སོགས་ཕྱེད་དབང་དུ་བསྡུས། འཁོར་རྒྱལ་
ཕྲན་དགུ་བཅུ་རྩ་དྲུག་དང་ལྡན་པ་དེས། འཁོར་དང་རྫུ་འཕྲུལ་གྱི་ང་རོ་ཆེན་པོར་གྲགས་ནས།
ཤཾ་བྷ་ལར་དམག་འདྲེན་པར་ རྩོམ་པའི་ཚེ། དྲག་པོ་འཁོར་ལོ་ཅན་གྱིས། ཀླ་ཀློའི་ཚོགས་
རྣམས་བཅོམ་ནས་སངས་རྒྱས་ཀྱི་བསྟན་པ་རྒྱ་གར་འཕགས་པའི་ཡུལ་དུ་དར་བར་མཛད་པ་
ཡིན་ནོ། །ཞེས་འཆད་པ་ནི། སྙིགས་མའི་དུས་སུ་འཕགས་པའི་ཡུལ། །ཞེས་པ་ནས། སངས་
རྒྱས་བསྟན་པ་སྤེལ་བར་གསུངས། །ཞེས་པའི་བར་འདི་འབྱུང་།
- 3 9 8 -

སྡོམ་པ་གསུམ་གྱི་རབ་ཏུ་དབྱེ་བ་ལས་གནས་གསུམ་གསལ་བྱེད་བཞུགས།
ལྔ་པ་ལ། རྩོད་པ་དང་དེའི་ལན་གཉིས། དང་པོ་ནི། སྡོམ་པ་གསུམ་གྱི་རབ་ཏུ་དབྱེ་
བ་འདིར། དྲག་པོ་འཁོར་ལོ་ཅན་ཕྱག་རྡོར་གྱི་སྤྲུལ་པ་བཤད་པ་མི་འཐད་དེ། ཟླ་བ་བཟང་པོ་
ཕྱག་རྡོར་གྱི་སྤྲུལ་པ་གང་ཞིག །དེ་གཉིས་ཆོས་རྒྱལ་རིགས་ཐ་དད་པའི་ཕྱིར། གཞན་ཡང་།
དྲག་པོ་འཁོར་ལོ་ཅན་འཇམ་དབྱངས་ཀྱི་སྤྲུལ་པར་ཐལ། འཇམ་དཔལ་གྲགས་པ་དེའི་སྤྲུལ་པ་
གང་ཞིག །དེ་གཉིས་རྒྱུད་གཅིག་ཏུ་བཤད་པའི་ཕྱིར། མ་གྲུབ་ན། རྩ་རྒྱུད་དང་འགལ་ཟེར།
ཐལ་འགྱུར་དང་པོ་ལ། དྲག་པོ་འཁོར་ལོ་ཅན་འཇམ་དབྱངས་ཀྱི་སྤྲུལ་པ་མ་ཡིན་པར་ཐལ།
འཇམ་དཔལ་གྲགས་པ་དེའི་སྤྲུལ་པ་གང་ཞིག །དེ་གཉིས་ཆོས་རྒྱལ་རིགས་ཐ་དད་ཡིན་པའི་
ཕྱིར། འཁོར་གསུམ། གཉིས་པའི་ལན་ནི། བྲམ་ཟེའི་ཁྱེའུ་སྣང་བྱེད་སྐྱེ་བ་སྤྲུལ་སྐུར་ཐལ།
རྒྱལ་བུ་དོན་གྲུབ་དེ་སྐྱེ་བ་སྤྲུལ་སྐུ་གང་ཞིག །དེ་གཉིས་རྒྱུད་གཅིག་པའི་ཕྱིར། དེས་ན། འཇམ་
དཔལ་གྲགས་པ་དང་དྲག་པོ་འཁོར་ལོ་ཅན་རྒྱུ་གཅིག་ཀྱང་སྤྲུལ་གཞི་གཅིག་ཁོ་ནར་ངེས་པ་མ་
ཡིན་ཏེ། འཇམ་དཔལ་གྲགས་པ་དང་། དྲག་པོ་འཁོར་ལོ་ཅན་སྔ་ཕྱི་རིམ་པ་ཅན་དུ་འབྱུང་བའི་
རྒྱུ་མཚན་གྱིས། འཇམ་དཔལ་གྲགས་པའི་སྤྲུལ་གཞི་འཇམ་དབྱངས་དང༌། འཁོར་ཅན་གྱི་
སྤྲུལ་གཞི་ཕྱག་རྡོར་དུ་བཤད་པའི་ཕྱིར། གཞན་ཡང༌། དྲག་པོ་འཁོར་ལོ་ཅན་ཕྱག་རྡོར་གྱི་
སྤྲུལ་པར་ཐལ། ཟླ་བ་བཟང་པོ་དེའི་སྤྲུལ་པ་གང་ཞིག །དེ་གཉིས་རྒྱུད་གཅིག་པའི་ཕྱིར་ཏེ།
ཆོས་རྒྱལ་སུམ་ཅུ་རྩ་གཉིས་པོ་འདི་དག་བཅོམ་ལྡན་འདས་ཀྱི་སྐུ་ཆ་ཤས་སོ་སོ་ལགཤིན་རྗེ་
གཤེད་ལ་སོགས་པ་ཁྲོ་བོའི་ཚོགས་དང༌། འཇམ་དཔལ་ཕྱག་རྡོར་ལ་སོགས་པ་བྱང་ཆུབ་
སེམས་དཔའི་ཚོགས་སུ་སྤྲུལ། དེ་ཉིད་གདུལ་བྱའི་སྣང་ངོར་ཆོས་རྒྱལ་གྱི་ཚུལ་བཟུང་བར་སྣང་
བའི་ཕྱིར། དཔེར་ན། དེ་བཞིན་གཤེགས་པའི་སྙན་གྱི་ཆ་ཤས་ལས་ཕྱག་རྡོར་སྤྲུལ། དེ་ཉིད་ཟླ་
བ་བཟང་པོར་སྤྲུལ་པ་ལྟ་བུའོ། །དོན་ལ་འཇམ་དབྱངས་ཀྱི་སྤྲུལ་པ་དང་། ཕྱག་རྡོར་གྱི་སྤྲུལ་པ་
འགལ་བར་ཡོད་པ་མ་ཡིན་ཏེ། ཆོས་རྒྱལ་སུམ་ཅུ་རྩ་གཉིས་སྤྲུལ་གཞི་དང་བཅས་པ་གདུལ་
- 3 9 9 -

བརྩེ་ཆེན་འོད་སྣང་ལས། སྐྱེད་ཚལ་མཁན་པོ་ཀུན་དགའ་ཆོས་བཟང་ཞབས་ཀྱི་གསུང་འབུམ། ༼ཅ
བྱའི་སྣང་ཚུལ་གྱི་སྒོ་ནས་ཐ་དད་དུ་སྣང་བ་ཙམ་ཡིན་གྱི། རྒྱལ་པོ་དེ་རྣམས་རྒྱུད་གཅིག་པའི་
ཕྱིར། ཀུན་རྫོབ་སྣང་ཚུལ་གྱི་དབང་དུ་བྱས་ན། དྲག་པོ་འཁོར་ལོ་ཅན་ཕྱག་རྡོར་གྱི་སྤྲུལ་པར་
རིགས་ཏེ། དང་པོར་ཕྱག་རྡོར་གྱིས་ཟླ་བ་བཟང་པོའི་ཚུལ་བཟུང་ནས། བཅོམ་ལྡན་འདས་ལ་
རྒྱུད་གསུང་བར་གསོལ་བ་བཏབ། མཐར་དྲག་པོ་འཁོར་ལོ་ཅན་གྱི་ཚུལ་བཟུང་ནས་བསྟན་པ་
དར་རྒྱས་སུ་མཛད་པའི་ཕྱིར། ཆོས་རྒྱལ་དང་པོ་དགུའི་སྤྲུལ་གཞི་དངོས་སུ་བཤད་ནས།
རིགས་ལྡན་བཟང་པོ་ལ་སོགས་པ་ཉེར་གསུམ་གྱི་སྤྲུལ་གཞི་ལ། ཁྲོ་བོ་བཅུ་དང་སེམས་དཔའ་
བཅུ་གསུམ་ཡོད་པར་རྩ་རྒྱུད་ནས་དངོས་སུ་གསུངས་པའི་ཕྱིར། ཡང་ན་དྲག་པོ་འཁོར་ལོ་ཅན་
དེ་ཕྱག་རྡོར་འདྲ་བར་དྲག་པོའི་སྒོ་ནས་ཚར་བཅད་པ་ལ་ཕྱག་རྡོར་གྱི་མིང་བཏགས་པ་ཡིན་ཅེས་
བཤད་ན་ཡང་འགལ་བ་མེད་དོ། །
གསུམ་པ་དེ་དག་ལབརྟེན་ནས་གངས་ཅན་ངོས་འཛིན་ཚུལ་ནི། དུས་འཁོར་བའི་
ལུགས་ལ། རི་བོ་གངས་ཅན་ལ་ཆེ་ཆུང་གཉིས་སུ་བཤད་དེ། གླིང་དྲུག་གིས་མཐའ་བསྐོར་ན་
ཡོད་པའི་རི་དྲུག་དང་གངས་ཅན་གྱི་རི་ནི་གངས་ཅན་ཆེ་བ་ཡིན་ལ། ཤྀ་བྷ་ལའི་མཐའ་བསྐོར་
ན་ཡོད་པའི་གངས་ཅན་ནིགངས་ཅན་ཆུང་བ་ཡིན་པའི་ཕྱིར། དེས་ན་ཏི་སེ་དང་གངསཅན་
དོན་མི་གཅིག་སྟེ། ཏི་སེ་ནི་གངས་ཅན་དེ་གཉིས་པོ་གང་གི་ཡང་ནང་ཚན་མ་ཡིན་པའི་ཕྱིར་དང་།
རྫུ་འཕྲུལ་དང་མི་ལྡན་པས་གངས་ཅན་དུ་བགྲོད་མི་ནུས་པར་བཤད་པའི་ཕྱིར་ཏེ། མཛོད་
འགྲེལ་ལས། དེར་ནི་རྫུ་འཕྲུལ་དང་མི་ལྡན་པའི་མིས་བགྲོད་པར་དཀའོ། །ཞེས་གསུངས་
པའི་ཕྱིར། མངོན་པ་ནས་བཤད་པའི་གངས་ཅན་དང༌། འདིའི་གངས་ཅན་དོན་མི་གཅིག་སྟེ།
མངོན་པ་ནས་བཤད་པའི་གངས་ཅན་དང༌། མ་དྲོས་པའི་རྒྱ་མཚོ་ལྷན་ཅིག་ཏུ་ཡོད་ལ། འདིའི་
གངས་ཅན་ལ་མ་དྲོས་པའི་བཤད་པ་མི་སྣང་བའི་ཕྱིར་དང་། གདུལ་བྱའི་དབང་གིས་ཐ་དད་དུ་
བཤད་པའི་ཕྱིར་ཏེ། དཔེར་ན་རི་རབ་ཀྱི་འཆགས་ཚུལ་བཞིན་ནོ། ཁ་ཅིག་མངའ་རིས་ཀྱི་ཏི་སེ་
-4 0 0 -

སྡོམ་པ་གསུམ་གྱྀ་རབ་ཏུ་དབྱེ་བ་ལས་གནས་གསུམ་གསལ་བྱེད་བཞུགས།
འདི། ཏི་སེ་ཡང་མ་ཡིན་ཟེར་བ་ནི་མི་འཐད་དེ། ཆོས་ཀྱི་རྗེས། མཁས་པ་འཇུག་པའི་སྒོར།
དེས་ན་ད་ལྟའི་ཏི་སེ་འདི་གངས་ཅན་ཡིན་པ་འགོག་གི །ཏི་སེ་ཡིན་པ་ནི་མི་འགོག་གོ །ཞེས་
བཤད་པའི་ཕྱིར། དེས་ན་གངས་ཅན་ལ་གཉིས་སུ་བཤད་ཀྱང་དོན་ལ་གཅིག་ཁོ་ན་ཡིན་ཏེ།
གདུལ་བྱའི་སྣང་ཚུལ་གྱིས་སོ་སོར་བཤད་པ་ཙམ་ཡིན་པའི་ཕྱིར་དང༌། ནང་དུ་རྟག་པ་གཅིག་
ཡོད་པས། ཕྱི་རོལ་དུ་གངས་ཅན་ཀྱང་གཅིག་ ཁོ་ནར་ངེས་པའི་ཕྱིར། དཔེར་ན། རི་རབ་
གཅིག་ལ་བཤད་ཚུལ་གཉིས་སུ་སྣང་བ་བཞིན་ནོ། །ཙ་རི་གཉིས་ཡོད་པའང་སྲིད་དེ། ནང་གི་
འདིར་
གནས་མིག་གཉིས་ཡོད་པའི་རྒྱུ་མཚན་གྱིས་ཙ་རི་ཊ་ཡང་དེ་ལྟར་དུ་ངེས་པའི་ཕྱིར་དང་།
དེའི་ཕྱོགས་ན་བྷ་ཊའི་ཤིང་ཡོད་ན་ཡུལ་དེར་འགལ་བ་མེད། ཅེས་གསུངས་པ་དང་། རྒྱུད་
ལས། གནས་དེར་ལྷ་མོ་དྲག་ཆེན་མོ། །བྷ་ཊའི་ཤིང་ལ་བརྟེན་ཏེ་གནས། །ཞེས་དང་། ཡུལ་
དེར་གནས་པའི་ལྷ་མོ་དེ། །བྲག་གི་ཁྱིམ་ལ་བརྟེན་ཏེ་གནས་ཞེས་གསུངས་པའི་ཕྱིར་དང་། བྷ་
ཊའི་ཤིང་ནི་རྒྱལ་པོའི་ཤིང་ཞེས་གྲགས་པ། པགས་པ་ཤིན་ཏུ་འཇམ་ཞིང་ཕྱིའི་དབྱིབས་དང་ཁ་
དོག་སྒྱུ་མ་བུས་པ་ལྟ་བུ་ཡོད་ཅེས་མཁས་པ་དག་གསུང་ཞིང༌། རྡོའི་ཁྱིམ་ཞེས་པ་བྲག་ཕུག་ཆེ་
བ་ལྷ་མོ་གནས་པ་ཞིག་ཡོད་པ་མངོན་སུམ་གྱིསགྲུབ་པས། མཐའ་གཅིག་ཏུ་འགོག་པའང་
དཀའོ། །ཙ་རི་ཊ་ཞེས་བྱ་བའི་ཡུལ། །ལྷོ་ཕྱོགས་རྒྱ་མཚོའི་འགྲམ་ན་ཡོད། །ཅེས་གསུངས་
པའང༌། རྒྱ་གར་ལྷོ་ཕྱོགས་ཀྱི་བྱེ་བྲག་འབྲས་བཟང་པོ་སྐྱེས་པའི་ལྷོན་ཙ་རི་ཊ་ཡོད་ཅིང་། ནང་
གི་གནས་སོར་མོའོ། །ཞེས་བདག་མེད་བསྟོད་འགྲེལ་ལས་བཤད་དོ། །
གཉིས་པ། མ་དྲོས་པའི་ཁྱད་ཆོས་ལ། གནས་དང་ཚད་ཀྱི་ཁྱད་པར། ཆུ་བོ་བཞི་
འབབ་ཚུལ་ ལོ། །དང་པོ་ནི། རྡོ་རྗེ་གདན་ནས་བྱང་དུ་རི་ནག་པོ་དགུ་འདས་པ་ན། རི་བོ་
གངས་ཅན། དེའི་བྱང་ཕྱོགས་ན་རི་བོ་སྤོས་ཀྱི་ངད་ལྡན། དེ་གཉིས་ཀྱི་ནུབ་ཕྱོགསན་བྲག་
གསེར་གྱི་བྱ་སྐྲིབས། ལྷ་མ་ཡིན་གྱི་ཕུག་པ་ཆུ་ཞེང་དུ་དཔག་ཚད་ལྔ་བཅུ་ཡོད་པ། བྲག་ཕྲན་ལྔ་
-4 0 1 -

བརྩེ་ཆེན་འོད་སྣང་ལས། སྐྱེད་ཚལ་མཁན་པོ་ཀུན་དགའ་ཆོས་བཟང་ཞབས་ཀྱི་གསུང་འབུམ། ༼ཅ
བརྒྱས་བསྐོར་བ་ཡོད་པའི་བྱང་ན་ཤིང་སཱ་ལའི་རྒྱལ་པོ་རབ་བརྟན། ཤིང་ཕྲན་ལྔ་བརྒྱས་
བསྐོར་བ་ཡོད། དེའི་ཤར་ན་རྫིང་བུ་དལ་གྱིས་འབབ་པ། མ་དྲོས་པ་དང་ཚད་མཉམ་ཞིང་རྫི་ང་
བུ་ལྔ་བརྒྱས་བསྐོར་བ་ཡོད། དེར་གླང་པོ་ཆེ་རབ་བརྟན་གླང་ཕྲན་ལྔ་བརྒྱས་བསྐོར་བ་གནས་
ཤིང༌། དབྱར་ཟླ་བ་བཞི་ཤིང་སཱ་ལའི་ཚལ་དུ་འགྲོ། དགུན་ཟླ་བ་བཞི་གསེར་གྱི་བྱ་སྐྱིབས་སུ་
སྡོད། རི་སྤོས་ངད་ལྡན་པའི་ཚུ་རོལ་ན། མཚོ་མ་དྲོས་པ་འཛམ་བུའི་ཤིང་དང་བཅས་པ། ཆུ་
ཞེང་དུ་དཔག་ཚད་ལྔ་བཅུ་ལྔ་བཅུ་རེ་ཡོད་པ། ངོས་རིན་པོ་ཆེའི་ཕ་གུར་བརྩིགསཔ། འོག་གཞི་
ཤར་དངུལ། ལྷོ་པབཻ་ཌཱུརྱ། ནུབ་གསེར། བྱང་རྡོ་རྗེའི་རང་བཞིན་དང༌། ས་གཞི་རིན་པོ་ཆེའི་
གསེག་མ་བརྡལ་བ་ཡོད་ཅིང༌། མཚོ་དེའི་དབུས་ན། ཀླུའི་རྒྱལ་པོ་མ་དྲོས་པའི་ཕོ་བྲང་། ཕོ་
བྲང་དེའི་ཤར་ཕྱོགས་ནགླང་པོ་ཆེའི། ལྷོ་ན་རྟ་མཆོག་གི །ནུབ་ན་ཁྱུ་མཆོག་གི །བྱང་ན་སེང་
གེའི་ཁྲི་ཡོད་པར་བཤད་པ་ཡིན་ནོ། །ཞེས་འཆད་པནི། མཛོད་ལས། འདི་ནས་བྱང་དུ་རི་ནག་
པོ༑ ༑དགུ་འདས་གངས་རི་བོ་དེ་ནས་ནི། །སྤོས་ངད་ལྡན་པའི་ཚུལ་རོལན། །ཆུ་ཞེང་ལྔ་བཅུ་
ཡོད་པའི་མཚོ། །ཞེས་དང༌། འདིར་ཡང༌། ཕལ་པོ་ཆེའི་མདོ་ལས་ཀྱང༌། །ཞེས་པ་ནས། ས་
གཞི་རིན་ཆེན་གསེག་མ་བརྡལ། །ངོས་ནི་རིན་ཆེན་ཕ་གུར་བརྩིགས། །ཞེས་པའི་བར་འདི་
བྱུང༌། གཉིས་པ་ནི། མཚོ་དེའི་ཤར་ཕྱོགས་ན། གླང་པོ་ཆེའི་ཁ་ནས་དངུལ་གྱི་བྱེ་མ་འདྲེན་ཅིང་
འབབ། བྱང་དུ་སི་ཏ་སེང་གེའི་ཁ་ནས་ལྷ་རྫས་ཀྱི་རྡོ་རྗེའི་བྱེ་མ་འདྲེན་ཅིང་འབབ། ནུབཏུསིནྡྷུ
གླང་གི་ཁ་ནས་གསེར་གྱི་བྱེ་མ་འདྲེན་ཅིང་འབབ། ལྷོར་པཀྵུ་རྟའི་ཁ་ནས་བཻ་ཌཱུར་སྔོན་པོའི་བྱེ་
མ་འདྲེན་ཅིང་འབབ། ཆུ་བོ་དེ་དག་གི་ཁ་ཞེང་ལ་དཔག་ཚད་རེ་རེ་ཡོད་ཅིང༌། ཆུ་བོ་བཞི་པོ་
དེས། མ་དྲོས་པ་ལ་ལན་གྲངས་བདུན་བདུན་གཡས་ཕྱོགས་སུ་བསྐོར་ནས་ཕྱོགས་བཞིའི་རྒྱ་
མཚོ་ཆེན་པོ་དག་ཏུ་འབབ་ལ། དེའི་བར་མཚམས་ཐམས་ཅད་ལཨུཏྤལ་དང་། ཀུ་མུ་ད་དང་།
པུཎྜ་རི་ཀ་དང༌། པདྨ་དང༌། མནྡྷ་ར་བ་ལ་སོག་པའི་མེ་ཏོག་རྣམ་པ་སྣ་ཚོགས་དང་། མེ་ཏོག
-4 0 2 -

སྡོམ་པ་གསུམ་གྱི་རབ་ཏུ་དབྱེ་བ་ལས་གནས་གསུམ་གསལ་བྱེད་བཞུགས།
དང་འབྲས་བུ་དུ་མས་མཛེས་པའི་རིན་པོ་ཆེའི་ཤིང་ལྗོན་པ་སྣ་ཚོགས་ཀྱིས་རབ་ཏུ་གང་བར་
གནས་པ་ཡིན་ནོ། །ཞེས་འཆད་པ་ནི། དེ་ལས་འབབ་པའི་ཆུ་བོ་བཞི། །ཞེས་པ་ནས། རབ་ཏུ་
གང་བར་གནས་པ་ཡིན། །ཅེས་པའི་བར་འདི་བྱུང༌། ལྔ་པ་དགོས་པ་ནི། ཡུལ་ཆེན་དེ་དག་ན་
གནས་པའི་དཔའ་བོ་དང་མཁའ་འགྲོ་དབང་དུ་བསྡུས་ཏེ། ས་ལམ་གྱི་རྟོགས་པ་མྱུར་དུ་བགྲོད་
པའི་ཆེད་ཡིན་ནོ། །དྲུག་པ་ཉེ་རྒྱུ་ལ་མཚམས་སྦྱོར་ཚུལ་ནི། ས་བརྒྱད་པའམ། བཅུ་པའི་རྟོགས་
པ་ཐོབ་པའི་གང་ཟག་གིས་རིགས་མ་དམ་ཚིག་དང་ལྡན་པ་དང་ལྷན་ཅིག་ཏུ་སྙོམས་པར་
འཇུག་པའི་སྒོ་ནས་རླུང་སེམས་དབུ་མར་བཅུག་སྟེ། འབྲས་བུ་སངས་རྒྱས་ཀྱི་ས་མངོན་དུ་བྱེད་
པའི་ཐབས་ཁྱད་པར་ཅན་ལ་འཇོག་སྟེ། གུར་ལས། སྐད་ཅིག་གཅིག་གིས་འགྲུབ་པར་འགྱུར།།
ཞེས་དང༌། སྐད་ཅིག་གཅིག་གིས་རྫོགས་སངས་རྒྱས། །ཞེས་གསུངས་སོ། །དུས་གསུམ་རྒྱལ་
བཀུན་གྱིས་ལེགས་གསུངས་པའི། །ཟབ་དོན་མཆོག་ལ་ཟག་མེད་དགའ་བདེས་རོལ། །དམ་
ཆོས་ རྒྱུན་ དུ་ སྤྱོད་པའི་ཕྲིན་ ལས་ཀྱིས། །སྐལ་བཟང་འགྲོ་ལ་ཕན་བདེ་སྒྲུབ་ པར་ཤོག །
སྡོམ་པ་གསུམ་གྱི་རབ་ཏུ་དབྱེ་བའི་གནས་གསུམ་གྱི་བཤད་པ་གནས་གསུམ་གསལ་བྱེད་ཅེས་
བྱ་བ། ཀུན་མཁྱེན་ཆོས་ཀྱི་རྒྱལ་པོའི་གསུང་གི་བདུད་རྩི་མྱང་བ་ལས་བློའི་སྣང་བ་ཅུང་ཟད་
ཐོབ་པ། ཤཱཀྱའི་བཙུན་པ་ཀུན་དགའ་ཆོས་བཟང་གིས་དཔལ་འབྲས་ཡུལ་སྐྱེད་མོས་ཚལ་གྱི་
ཆོས་གྲྭ་ཆེན་པོར་སྦྱར་བའོ། །འདིས་ཀྱང་འགྲོ་བ་དུ་མ་ལ་ཕན་ཐོགས་ཤིང་རྒྱལ་བའི་བསྟན་པ་
ཡུན་རིང་དུ་གནས་པར་གྱུར་ཅིག །མངྒ་ལཾ། །༎
ན་མོ་གུ་རུ་དྡྷེ། འཇམ་དབྱངས བླ་མའི་ལེགས་བཤད་ཆ་ཤས་མཆོག །སྡོམ་གསུམ་སྔགས་སྡོམ་གནསགསུམ་
གསལ་བྱེད་འདི། །མི་ཟད་སྤེལ་ནས་བསྟན་པ་རྒྱས་ཕྱིར་དུ། །མང་ཡུལ་འཕགས་པའི་བྱང་འདབས་ཤུག་ཁྲོད་དུ། ཁྱམསཔ་
ཕུན་ཚོགས་གུས་པའི་སྒོ་ནས་བསྒྲུབས། །དགེ་བས་རང་གཞན་དོན་གཉིས་ལྷུན་གྲུབ་ཤོག །བྷ་ཝནྟུ། ཡེ་དྷརྨཱ་ཧེཏུཔྲ་བྷ་ཝཱཧེ
ཏུནྣེ།ཥྭནྟ་ཐཱ་ག་ཏོ་ཧྱ་ཝ་དཏ། ཏེཥཉྩ་ཡོ་ནི་རོ་དྷ་ཨེ་ཝཾ་བཱ་དཱི་མ་ཧཱཤྲ་མ་ཎ་ཡེ་སྭཱཧཱཏྭ། །།
-4 0 3 -

བརྩེ་ཆེན་འོད་སྣང་ལས། སྐྱེད་ཚལ་མཁན་པོ་ཀུན་དགའ་ཆོས་བཟང་ཞབས་ཀྱི་གསུང་འབུམ། ༼ཅ